b"\n_START_ARTICLE_\nFal\xc3\xa7\n_START_SECTION_\nHist\xc3\xb2ria\n_START_PARAGRAPH_\nLes primeres fal\xc3\xa7s trobades en jaciments prehist\xc3\xb2rics eren de pedra o argila cuita i s'hi afegia, encastats, al seu voltant petits trossets esmolats, de s\xc3\xadlex generalment, perqu\xc3\xa8 tinguessin una acci\xc3\xb3 tallant._NEWLINE_Les primeres fal\xc3\xa7s s\xc3\xb3n anteriors a l'agricultura i es feien servir per a la recol\xc2\xb7lecci\xc3\xb3 de cereals silvestres._NEWLINE_Dins del per\xc3\xadode agr\xc3\xadcola \xc3\xa9s un estri d'utilitzaci\xc3\xb3 manual, generalment emprada per recollir cereals o altres grans o plantes que es cullen ja secs i s\xc3\xb3n f\xc3\xa0cilment tallables._NEWLINE_Per a evitar ferides en la m\xc3\xa0 que no accionava l'eina, els segadors duien una mena d'esclop de fusta (l'esclopet) en l'altra m\xc3\xa0 que la protegia del tallant de la fal\xc3\xa7. Tamb\xc3\xa9 les cames anaven protegides d'una manera similar. _NEWLINE_A gran part del m\xc3\xb3n es va passar sense transici\xc3\xb3 de segar amb la fal\xc3\xa7 a fer-ho amb m\xc3\xa0quines recol\xc2\xb7lectores."